Fabiola de coco
Channel: Sangonereta Gastronomia
Date: 09/02/2019

INGREDIENTS
-1/4 de quilo de coco
-1/4 de quilo de sucre
-8 ous
-Un poc de sagí (mantega de porc per untar el motle)

PER A FER L’ALMÍVAR
-1/2 de quilo de sucre
-1/4 de litre d’aigua
-100 grams de farina
-Un rall d’herbero

PREPARACIÓ
En primer lloc, agafeu una safa i alceu al punt de neu les clares dels ous. A continuació, afegiu-hi els 8 rovells dels ous i remeneu-ho tot. Tot seguit, afegiu-hi el sucre, remeneu bona i cosa i finalment, afegiu-hi el coco. En tenir la pasta preparada, reserveu-la i agafeu un motle i unteu-li una mica de sagí (mantega de porc), perquè no s’enganxe la base, es creme i no isca del motle, en traure’l del forn. Una vegada untat el motle, afegiu-hi la pasta de coco i repartiu-la uniformement per tot el motle. Tot seguit, enceneu el forn a 150 graus, durant tres quarts d’hora, aproximadament, i deixeu que es faça. En la presentació, punxeu el pastís amb una forqueta i caleu-ho ben calat; és a dir, afegiu-hi l’almívar per sobre el pastís i procureu que l’almívar n’entre ben endins. Finalment, escampeu per damunt del pastís un poc de coco molt, per a decorar i serviu-lo.

Per a fer l’almívar, agafeu tots els ingredients, tret de l’herbero, i afegiu-los a una cassola i poseu-la al foc lent. Remeneu tots els ingredients, a poc a poc, i en fer-se, afegiu-hi un ratllet d’herbero, al vostre gust.

Sobre la nostra associació: 

L’Associació Gastronòmica i Cultural Fins Rebentar com Sangonereta (AGCFRCS) és un projecte d’un grup d’amics que, mig en broma mig seriosament, i units per l’afició del bon menjar, els viatges, les caminades per la serra i la cultura es van proposar fer extensible a molta més gent la idea de gaudir de bons moments, i com no, del menjar i de la cultura. 

Aquesta associació va nàixer amb la intenció de gaudir d’una part tant important de la nostra cultura com és menjar i beure i no creure... i difondre la cultura general d’un país que en té molta. Així doncs, que millor que fer-ho, que gaudint-ne amb les panxes ben plenes.... 

Després de plantejar-nos diversos noms, vam decidir aquest nom per unanimitat, i en referència a una expressió que un membre del grup d’amics sempre deia i diu quan la taula està ben plena de plats i, davant de la impossibilitat d’acabar-se tot el menjar, sempre recita la frase: “Ací rebentarem com Sangonereta…”, tot al·ludint el famós personatge de la novel·la de Blasco Ibañez “Cañas y Barro”. 

Els projectes que l’associació pretén realitzar són viatges culturals per tot arreu on no ha de faltar mai un bon menjar; preparar tasts de begudes i productes típics de la zona, com també fer cursets, xarrades de cuina i esdeveniments culinaris o culturals. A més a més, comptem amb socis qualificats en temes de cuina, que des d'un primer moment, es van sumar al projecte; i com no, de gent molt coneixedora dels nostres restaurants i bars. 

També pretenem ajuntar-nos de tant en tant per realitzar un “fondo” amb què sufragar-nos viatges que puguem realitzar al llarg de l'any. Així també, provarem d’eixir una vegada al mes d’excursió pel País Valencià, amb la intenció de conèixer el nostre territori i la seua cultura i al mateix temps difondre la cultura de la nostra terreta, Muro i el Comtat. Aquesta associació sense ànim de lucre es troba registrada amb el número CV-01-050429-A, a la secció 1a del Registre d'Associacions de la Generalitat Valenciana.

Seguiu-nos i doneu-nos un "m'agrada":

https://comsangonereta.wordpress.com/ 

https://www.youtube.com/channel/UCy-6ktdL3S-ApIwtOBlYhUQ (Youtube)

http://www.facebook.com/sangonereta.gastronomia (sol·licitud d'amistat) 

http://www.facebook.com/Sangonereta (pàgina lliure)

Col·laboreu amb nosaltres:

Associació Gastronòmica i Cultural Fins Rebentar com Sangonereta (AGCFRCS)

Caixa Ontinyent:

IBAN ES5020456023920000246255

Moltes gràcies